Συζήτηση:Κρυφό Σχολειό/Μύθος

message: Με υπεραπλουστευμένες λογικές ακροβασίες δεν προσεγγίζεται η αλήθεια αλλά μάλλον οδηγούμαστε σε αντιφατικά αδιέξοδα. Η όλη αμφισβήτηση του κρυφού σχολειού μου φαίνεται μια μεθοδευμένη προσπάθεια χωρίς περιεχόμενο, από ορισμένους που έχουν πειστεί ότι είναι έτσι, χωρίς στοιχεία. Νομίζω ότι τα στοιχεία που το επιβεβαιώνουν είναι ουσιαστικά ενώ αυτά που το αμφισβητούν είναι στην καλύτερη περίπτωση, έμμεσα. Η σημασία του ως έννοια είναι άκρως σημαντική για να αντιμετωπίζεται ελαφρά τη καρδία. Χρήστης:Pyraechmes δεν αποκαλύπτω τις πηγές μου 20:13, 5 Μαΐου 2011 (UTC)
Υ. Γ. Ίσως ήμουν λίγο εκτός θέματος, αλλά σελίδα συζήτησης είναι...
Δεν βλέπω το σχόλιο εκτός θέματος (τώρα που αφαίρεσα τα ομολογουμένως περίεργα που είχες μεταγράψει παραπάνω). --Focal Point 17:15, 18 Ιουνίου 2011 (UTC)
Θα ήθελα να βελτιωθεί το άρθρο, όχι με την λογική που τόσο ωραία ανέφερες στη συζήτησή μου (ήταν ένας στην πλατεία, πέρασε και άλλος ένας βιαστικός και έγινε χαμός), αλλά ως εξής:
*«κρυφό σχολειό» είναι μια έκφραση που πρωτοχρησιμοποιήθηκε το χχχχ???? (ημερομηνίες) από τον χχχχ????, τον ωωωω??? και τον φφφφφ (βλέπε αναφορές) και χρησιμοποιήθηκε από χχχχ (σχεδόν όλους) από τότε μέχρι το ΧΧΧΧ (1980?1990?2000?) για να προωθήσει ζζζζζζζ... (την πατρίδα) (δες ωραίες περιγραφές στα σχολικά βιβλία, να ξέρουμε και περιφραστικά τι πράγματι ήταν ο μύθος του κρυφού σχολειού)
*από την άλλη πλευρά, κανένας δεν αμφισβητεί νομίζω ότι σε περιόδους σκληρές, διωγμών ας τις πω, σίγουρα και τα σχολειά θα κυνηγούσαν και όλες τις δραστηριότητες, άρα στα κλεφτά θα γινόταν κάποια βασική διδασκαλία, αλλά το «κρυφό σχολειό» δεν περιγράφει αυτό, το «κρυφό σχολειό» είναι ο μύθος σύμφωνα με τον οποίο οι περισσότεροι Έλληνες μορφωνόντουσαν παράνομα την περίοδο εκείνη (400 χρόνια) - μην το μπερδεύουμε με τέτοια θέματα
*ούτε φαντάζομαι να αμφισβητεί κανείς ότι η Οθωμανική αυτοκρατορία δεν διέθετε κεφάλαια για δωρεάν εκπαίδευση, αλλά....
*σχολεία ιδρύονταν όπου ήταν επιθυμητά από τους γονείς των διδασκομένων, ανάλογα με τα βαλάντιά τους, με ιδιωτική χρηματοδότηση, κάποτε με ονομαστούς δασκάλους
*για τους φτωχούς, ο κλήρος σίγουρα βοηθούσε στην εκπαίδευση, αλλά αυτό δεν ήταν «κρυφό» σχολειό
Αυτά από εμένα, καλή συνέχεια.
--Focal Point 18:28, 18 Ιουνίου 2011 (UTC)--Focal Point 18:28, 18 Ιουνίου 2011 (UTC)
Για μένα είναι απλό: Όταν σε μια μακρά χρονική περίοδο έχουμε μια κρατική διοίκηση που λειτουργεί χωρίς νόμους και που υπάρχουν δεκάδες διαφορετικές βαθμίδες διοίκησης ακαθόριστα και αλληλοσυγκρουόμενα: Σουλτάνος, Μέγας Βεζίρης, Βαλής, Πασάς, Μπέηδες, Βαζιβουζούκοι, Τουρκαλβανοί ληστές (ενίοτε συνεργαζόμενοι με τη διοίκηση), Απόγονοι του Εβρενός, Ορτάδες Γιουρούκων, Καϊμακάμηδες, Κατήδες, Ιμάμηδες, και χίλιοι δυο άλλοι που ασκούσαν εξουσία ανάλογα με το δοκούν του καθενός. 
Τότε υπάρχουν δυσκολίες, όχι μόνο για σχολεία αλλά και για τα πάντα. Φυσικά αυτό διαφέρει από περιοχή σε περιοχή και από χρονική περίοδο σε χρονική περίοδο. Τίποτα δεν είναι σταθερό και καθολικό. Υπήρχαν παράνομα καφενεία, πλοία, κτήματα, βιοτεχνίες, εκκλησίες, καταστήματα, εκδοτήρια, μοναστήρια κ.λ.π. σε διάφορες περιοχές και σε διάφορες εποχές. Είναι παράλογο να θεωρήσουμε ότι δεν υπήρχαν παράνομα σχολεία. Οι παπάδες χρησιμοποιούνταν ως δάσκαλοι ανάγνωσης και γραφής σε πολλές περιοχές γιατί ήταν οι μόνοι που ένεκα της ιδιότητάς τους έπρεπε, τουλάχιστον να ξέρουν να διαβάζουν και να γράφουν. Τα κτήρια των εκκλησιών (οι πρόναοι) χρησιμοποιούνταν πολύ συχνά ως σχολεία (είτε νόμιμα είτε παράνομα), ένεκα της έλλειψης χώρων. Πού αρχίζει ο μύθος; Εκεί που αρχίζει η σημασία που απέδιδαν οι εκπαιδευόμενοι και οι γονείς τους στην εκπαίδευση. Η ανώτερη αυτή σημασία που αποδίδονταν στην εκπαίδευση, ήταν σχεδόν καθολική στους Έλληνες καθ' όλη τη διάρκεια της Τουρκοκρατίας. Κάπου εκεί αρχίζει και ο μύθος του κρυφού σχολειού. Όπως η φουστανέλα έγινε σύμβολο αντίστασης επειδή τη φορούσαν οι κλέφτες και οι αρματολοί και έφτασε να γίνει μία καθολική φορεσιά στην ηπειρωτική Ελλάδα, ήδη πριν το '21. Όπως το εμπόριο και η ναυσιπλοΐα έγιναν σύμβολα ανάδειξης του Ελληνισμού, έτσι και η εκπαίδευση έγινε σύμβολο επιβίωσης. Και αυτός ο μύθος-σύμβολο δημιουργήθηκε προφανώς, εντός της περιόδου της Τουρκοκρατίας, όπου φυσικά υπήρχε και η ανάγκη για τέτοιου είδους σύμβολα. Γι αυτό και όταν κάποιο σχολείο έκλεινε ή άνοιγε την περίοδο εκείνη (νόμιμο ή παράνομο) θεωρούνταν από τους τότε πληθυσμούς, ως μεγάλο γεγονός. Το άρθρο λοιπόν, θα πρέπει να ασχοληθεί:
#με το πότε δημιουργήθηκαν οι ανάγκες για τη δημιουργία ενός τέτοιου μύθου-συμβόλου
#με το πότε δημιουργήθηκε ο μύθος-σύμβολο
#με το έυρος της διάδοσης του μύθου-συμβόλου και της αποδοχής του από τους Ελληνικούς πληθυσμούς
#με το πώς εξελίχθηκε ο μύθος-σύμβολο μετά τη δημιουργία του Ελληνικού κράτους
#με το πού και πώς λειτουργούσαν παράνομα εκπαιδευτήρια εντός της Οθωμανικής περιόδου
Χρήστης:Pyraechmes δεν αποκαλύπτω τις πηγές μου 18:50, 18 Ιουνίου 2011 (UTC)
Αρχίζεις με μια υπόθεση, ότι ο μύθος-σύμβολο δημιουργήθηκε πριν τη δημιουργία του Ελληνικού κράτους, κάτι για το οποίο αμφιβάλλω
στο τελευταίο που αναφέρεις, πρέπει να έχει προηγηθεί η αλήθεια, ότι υπό κανονικές συνθήκες δεν υπήρχε περιορισμός στην εκπαίδευση των ανθρώπων από τα διάφορα έθνη που αποτελούσαν την Οθωμανική Αυτοκρατορία, με παραδείγματα (έχουμε ήδη στη Βικιπαίδεια τέτοια σχολεία, δε θυμάμαι το όνομα του άρθρου). --Focal Point 19:17, 18 Ιουνίου 2011 (UTC)
Ενδεχομένως ο μύθος-σύμβολο να δημιουργήθηκε και μετά την ίδρυση του Ελληνικού κράτους. Δεν το αποκλείω. Όπως και δεν αποκλείω να υπήρχε ο μύθος-σύμβολο αλλά όχι με το όνομα "κρυφό σχολειό". Άλλωστε ο πίνακας του Γκύζη με το όνομα "Ελληνικό σχολείο εν καιρώ δουλείας" δεν γνωρίζουμε αν είναι μια προσπάθεια μετάφρασης μιας λαϊκής παράδοσης στην καθαρέυουσα ή κάτι τέτοιο. 
Για το τελευταίο κάνεις μια υπόθεση ότι υπήρχαν κανονικές συνθήκες σε όλη την Οθωμανική Αυτοκρατορία για 400 χρόνια (530 για τη Μακεδονία, γύρω στα 600 για τη Θράκη κ.λ.π.), πράγμα για το οποίο αμφιβάλλω. Γνωρίζουμε την ύπαρξη πολλών Ελληνικών σχολείων σε διάφορα μέρη της Οθωμανικής Αυτοκρατορίας και για δίαφορες περιόδους. Το ένα δεν αναιρεί το άλλο όμως. Στη Θεσσαλονίκη για παράδειγμα δεν έκλεισαν ποτέ τα Ελληνικά σχολεία, ενώ αντίθετα στα Βοδενά (Έδεσσα) για μια περίοδο 50 ετών είχαν κλείσει. Όταν για παράδειγμα το 18ο αιώνα άνοιξαν μαζικά 200 σχολεία σε χωριά της Δυτικής Μακεδονίας από τον Κοσμά των Αιτωλό, υπήρξε πολιτικό ζήτημα και σε ορισμένες περιπτώσεις κυνηγήθηκαν. 
Βασικά θα πρέπει να βρεθεί η πρώτη αναφορά της έννοιας "κρυφό σχολειό" και στη συνέχεια θα πρέπει να διερευνηθεί το πώς αυτή προέκυψε. Νομίζω ότι πρέπει να υπάρχει βιβλιογραφία γι αυτά τα ζητήματα. Χρήστης:Pyraechmes δεν αποκαλύπτω τις πηγές μου 20:04, 19 Ιουνίου 2011 (UTC)
thread_title:  Μύθος